als_Latn dik_Latn sna_Latn
Buranija me spinaq e vezë është një pjatë e shijshme dhe me siguri e pasur me vitamina. Duke i hedhur sipër edhe vezën, mund ta shërbejmë si pjatë të vetme. Një recetë e thjeshtë, por që të kënaq me shijen e saj.
Përbërësit për Burani me Spinaq e Vezë
- 1 kg spinaq i freskët
- 1 filxhan kafeje oriz
- 5-6 qepë të njoma ( ose 1 qepë e thatë)
- pak kripë
- pak piper
- pak kopërr ose pak neneshik ( sipas dëshirës)
- 5-6 vezë
- 4-5 lugë vaj ulliri
Për 5-6 persona
Përgatitja
Si fillim lajmë mirë në ujë të rrjedhshëm spinaqin. Pastrojmë gjithashtu edhe qepët.
Në një tenxhere të gjerë hedhim vaj ulliri dhe grijmë në të qepët. I kavërdisim për disa minuta e më pas shtojmë orizin. I trazojmë mirë. I shtojmë ujë dhe e lemë të ziejë.
Kur orizi është gjysmë i zier shtojmë spinaqin, (presim në copa nëse fletët e tij janë të mëdha). Shtojmë pak kripë, pak piper dhe pak ujë nëse ka nevojë. Mbulojmë tenxheren me kapak duke e lenë të ziejë ngadalë derisa të jetë shteruar uji dhe orizi të jetë zier. Kur gjella është gati shtojmë pak nenexhik ose kopërr të grirë, e trazojmë ngadalë dhe fikim zjarrin. Shtojmë në fund vezët duke i thyer sipër dhe e mbulojmë tenxheren me kapak.
E lemë kështu të mbuluar në mënyrë që vezët të piqen me nxehtësinë e gjellës. (Këtë gjellë mund ta bëni edhe në tavë në furrë duke e hedhur orizin e spinaqin pasi është gjysmë i zier. Në fund fikni furrën dhe shtoni vezët.)
Shërbejmë gjellën të ngrohtë duke e serviruar çdo personi edhe nga një vezë në pjatë.
als_Latn als_Latn vec_Latn dyu_Latn als_Latn als_Latn ces_Latn als_Latn spa_Latn als_Latn als_Latn als_Latn als_Latn als_Latn als_Latn als_Latn als_Latn